hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ըստ բնապահպանների՝ դեպի սար տանող երեք դիմադրական հենակետերից երկուսն ապամոնտաժվել է` Ամուլսարի մուտքը վերահսկողության տակ վերցնելու նպատակով․
Այս ողջ իրադարձությունները մեծ լարվածություն և բախումներ առաջացրին։ Բերման ենթարկվեցին մոտ 40-ից ավել քաղաքացիներ, որոնց թվում կային իրավապաշտպաններ, փաստաբաններ, ակտիվստներ և ջերմուկցիներ։
«Երեկվա» և «այսօրվա» մասին Forrights-ը խոսեց քաղաքագետ Անդրեաս Ղուկասյանի հետ, ով այս օրերին ևս Ամուլսարի դիրքերում է։
-Պարո՛ն Ղուկասյան, ի՞նչ կատարվեց «երեկ» և ինչպե՞ս նախորդ տարի Ամուլսարի շուրջ ձևավորված կրքերը որոշ չափով հանդարտվեցին։
— Նախորդ տարի, երբ քրեական գործի նախաքննության արդյունքում ձեռք բերված եզրակացությունը ցույց տվեց, իբր «Լիդիան»-ը կարող է հանքի շահագործումը սկսել, քանի որ Ջերմուկի ջրերը վտանգված չեն, հանրությունը մի պահ չկարողացավ հասկանալ իրավիճակը։ Այդ ընթացքում ժամանակ եղավ և մարդիկ կարդացին փորձաքննությունը և ի հայտ եկավ հակառակը։ Ըստ եզրակացության՝ «Էլլարդ»-ը պնդում է, որ ոչ թե թույլատրել է հանքի շահանգործումը, այլ հակառակը․ նշում՝ հանքի բացումը կաղտոտի ոչ միայն այդ, այլև հարակից տարածքները։
Կառավարությունն էլ իր հերթին գիտի, որ հանքը կառուցվել է լուրջ սխալներով։ Սա հիմք էր, որ քրեական գործը շարունակվի, ընթացք տրվի և մի շարք հարցեր բարձրաձայնվի, սակայն, գործը կարճվեց և Կառավարությունը մտավ ընդհատակ։ Ստեղծված դրությունն իսկապես խայտառակություն էր և միայն մոռացության տալով կարելի էր հարթել իրավիճակը։
-Այդ դեպքերից մոտ մեկ տարի անց իրավիճակը կրկին լարվեց։ Արդյո՞ք վագոն-տնակնների տեղափոխումը հանքի աշխատանքը սկսելու նախադրյալն էր։
-Ամուլսար տանող ճանապարհին վագոն-տնակները տեղափոխելու իմաստն այն էր, որ դրան տեղադրվեին Ջերմուկի մայրուղուց դեպի «Լիդիան» տանող ճանապարհի հատվածում, որ քաղաքացիական ակտվիստները և ջերմուկցիները բողոքի ակցիա իրականացնելիս ոչ միայն հանքի ճանապարհը փակեն, այլև՝ Ջերմուկի։
Այդ եղանակը կհանգեցնի մնացած ջերմուկցիների բողոքին, և հակադրության մեջ կդնի նրանց առօրյա կյանքն ու բողոքի ակցիան։ «Լիդիան»-ին և կառավարությանը 3-4 օր էր պետք հասկանալու համար՝ զոռբայությամբ կարո՞ղ են առաջ տանել իրենց ցանկությունը, թե ոչ։ Արդյունքը կրկին հիասթափեցրեց նրանց։
-Բազմիցս է խոսվել, որ հանքի շահագործումը կարող է իր հետ մեծ վնասներ բերել։ Խոսքը միայն սարի՞ մասին է, թե՞ այլ վտանգներ ևս կան։
-Ամուլսարի հանքի շահագործումից մեր երկրին հասցվելիք սպառնալիքները անհամեմատելի մեծ են լինելու, քան մինչ այժմ իրականացված նման ծրագրերը: Այն ներառելու է Դարբ, Արփա, Որոտան գետերն իրենց ջրամբարներով ու հովիտներով, Սևանա լիճը, ինչպես նաև դրանց հարակից տարածքներն ու բնակավայրերը: Շատ վտանգավոր է հանքավայրի շահագործումը Ջերմուկ առողջարանային համալիրի ու շրջակա 6000-ից ավելի բնակչության համար, որը Ամուլսարի գագաթից ընդամենը 12 կմ հեռավորության վրա է գտնվում։
Ամուլսարն իր մեջ պարունակում է ուրանի հանքաքար, և այստեղ խնդիրը ոչ միայն հանքի պահպանումն է, այլև ռադիացիայի տարածման կանխումը։ Մենք ունենալու ենք Չեռնոբիլի պես մի վիճակ Հայաստանում, որն առնվազն 50 կմ շառավիղով վնասակար ազդեցություն կարող է բերել։
Եվ այս ամենը ոչ միայն Գնդեվազին և հարակից բնակավայրերին է վերաբերում, այլ՝ բոլորիս ապագային, քանի որ բավականին լուրջ կարող են լինել դրա առաջացրած բացասական հետևանքները։
-Այս մասին տարիներ առաջ բարձրաձայնում և բնապահպանների կողքին էին կանգնում այսօրվա իշխանությունից որոշ անձիք։ Սակայն, նրանք այսօր լուռ են․․․
— Կառավարությունն այսօր էլ շարունակում է ձևավորված լռությունը։  Բոլորիս համար էլ հասկանալի է, որ «Լիդիան»-ն իր սեփական նախաձեռնությամբ չէր որոշել 4 օր առաջ հանել քաղաքացիական արգելափակումը։ Բնականաբար, այս ամբողջը համաձայնեցված էր․ ընդհանուր ծրագիր, որի մեջ Կառավարության դերը նրանում էր, որ պետք է լռեր և ձայն չհաներ, իսկ «Լիդիան»-ն և ոստիկանությունը պետք է լինեին միակ դերակատարները և իրականացնեին բլոկադան։ Այս ամենի պատճառով հանրային կարծիք է ձևավորվում ի վնաս կառավարությանը։
Իշխանությունն իր բոլոր քայլերով հովանավորում է Ամուլսարի գործընթացը։ և փորձում իր լծակներն օգտագործել, որպեսզի «Լիդիան»-ն իր ծրագիրն իրականացնի։ Այս ամենը տեսանելի է կառավարության ողջ գործողություններում։
-Ի վերջո, ինչպե՞ս է պետք լուծում տալ Ամուլսարի շուրջ ձևավորված «հակամարտությանը»։
— Խնդրի վերջնական լուծումը միմիայն կարող է լինել հանքի շահագործման  կասեցումը։ Բացի դրանից, պետք է շարունակել քրեական գործի քննությունը, բացահայտել, թե ինչ պայմաններում է տրամադրվել նախորդ տարվա թույլտվությունը, որոնք շրջանցել են այս բոլոր կարևոր հարցերը։
Հ.Գ. Լարվածությունը Ամուլսարի տարածքում օգոստոսի 7–ին քիչ թե շատ թուլացավ. Ջերմուկի քաղաքապետարանի և ոստիկանության ուժերով «Լիդիան Արմենիա» ընկերության պահնորդական խմբի վագոն տնակները  ճամփեզրից տեղափոխեցին մի քանի մետր հետ՝ «Լիդիան Արմենիայի» սեփականություն հանդիսացող տարածք, իսկ Ամուլսարի պահապանների վագոն տնակը վերադարձրին սեփականատիրոջը։ Հանքի շահագործման դեմ բողոքող քաղաքացիները հեռացան, բայց հայտարարեցին որ շարունակելու են հսկել տարածքը:
Նախորդ նյութըՀայաստանում հաստատվել է կորոնավիրուսով վարակվելու 200, մահվան՝ 8 նոր դեպք
Հաջորդ նյութըՎլադիմիր Գասպարյանը սպառնացել է վրաերթի ենթարկել ու ֆիզիկապես ոչնչացնել «Ազատության» լրագրողներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Նյու Յորքում կայացել է Փաշինյանի և Բլինքենի հանդիպումը
Փաշինյանը հանդիպել է ՆԱՏՕ-ի գլխավոր քարտուղարի հետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.